พระราชบัญญัติสถาบันการพลศึกษา พ.ศ. 2548 (ยกเลิก)พระราชบัญญัติ สถาบันการพลศึกษา พ.ศ. ๒๕๔๘ (ยกเลิก)ภูมิพลอดุลยเดช ป.ร. ให้ไว้ ณ วันที่ ๓๑ มกราคม พ.ศ. ๒๕๔๘ เป็นปีที่ ๖๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งสถาบันการพลศึกษา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติสถาบันการพลศึกษา พ.ศ. ๒๕๔๘"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้วิทยาลัยพลศึกษาที่ได้จัดตั้งขึ้นตามประกาศกระทรวงศึกษาธิการเป็นวิทยาเขตของสถาบันการพลศึกษาตามพระราชบัญญัตินี้ ให้โรงเรียนกีฬาที่ได้จัดตั้งขึ้นตามประกาศกระทรวงศึกษาธิการเป็นส่วนราชการในสถาบันมาตรา 4 มาตรา ๔ ในพระราชบัญญัตินี้ "สถาบัน" หมายความว่า สถาบันการพลศึกษา "สภาสถาบัน" หมายความว่า สภาสถาบันการพลศึกษา "สภาวิชาการ" หมายความว่า สภาวิชาการสถาบันการพลศึกษา "อธิการบดี" หมายความว่า อธิการบดีสถาบันการพลศึกษา "รองอธิการบดี" หมายความว่ามาตรา 4 รองอธิการบดีที่ปฏิบัติหน้าที่ช่วยอธิการบดีตามที่อธิการบดีมอบหมาย "รองอธิการบดีประจำวิทยาเขต" หมายความว่า รองอธิการบดีที่ปฏิบัติหน้าที่เป็นผู้บังคับบัญชารับผิดชอบงานทั้งปวงของแต่ละวิทยาเขต และปฏิบัติหน้าที่ช่วยอธิการบดีตามที่อธิการบดีมอบหมาย "ผู้ช่วยอธิการบดี" หมายความว่ามาตรา 4 ผู้ช่วยอธิการบดีที่ปฏิบัติหน้าที่ช่วยอธิการบดีตามที่อธิการบดีมอบหมาย "ผู้ช่วยอธิการบดีประจำวิทยาเขต" หมายความว่า ผู้ช่วยอธิการบดีที่ปฏิบัติหน้าที่ช่วยรองอธิการบดีประจำวิทยาเขต ตามที่รองอธิการบดีประจำวิทยาเขตมอบหมาย "คณบดี" หมายความว่า ผู้บังคับบัญชาที่รับผิดชอบงานของคณะ "รองคณบดี" หมายความว่ามาตรา 4 รองคณบดีที่ปฏิบัติหน้าที่ช่วยคณบดีตามที่คณบดีมอบหมาย "รองคณบดีประจำวิทยาเขต" หมายความว่า รองคณบดีที่ปฏิบัติหน้าที่ช่วยคณบดีรับผิดชอบงานของคณะวิชา ในแต่ละวิทยาเขตมาตรา 5 มาตรา ๕ เพื่อประโยชน์และความสอดคล้องในการบริหารงานบุคคลสำหรับคณาจารย์ ข้าราชการครู และบุคลากรทางการศึกษาของสถาบัน ให้สภาสถาบันมีอำนาจหน้าที่ในการบริหารงานบุคคลของสถาบันตามกฎหมายว่าด้วยระเบียบข้าราชการครูและบุคลากรทางการศึกษา เว้นแต่พระราชบัญญัตินี้บัญญัติไว้เป็นอย่างอื่นมาตรา 6 มาตรา ๖ ให้รัฐมนตรีว่าการกระทรวงการท่องเที่ยวและกีฬารักษาการตามพระราชบัญญัตินี้ และมีอำนาจออกกฎกระทรวง และประกาศเพื่อปฏิบัติการตามพระราชบัญญัตินี้ กฎกระทรวง และประกาศนั้น เมื่อได้ประกาศในราชกิจจานุเบกษาแล้วให้ใช้บังคับได้มาตรา 1 หมวด ๑ บททั่วไปมาตรา 7 มาตรา ๗ ให้สถาบันการพลศึกษาเป็นสถาบันอุดมศึกษามีวัตถุประสงค์ในการผลิตและพัฒนาบุคลากรทางพลศึกษา การกีฬา วิทยาศาสตร์การกีฬา วิทยาศาสตร์สุขภาพ นันทนาการ และบุคลากรในด้านที่เกี่ยวข้อง มีภารกิจทำการสอน ทำการวิจัย ให้บริการทางวิชาการ การให้บริการชุมชน การใช้และพัฒนาเทคโนโลยีมาตรา 7 เสริมสร้างสังคมแห่งการเรียนรู้แก่ท้องถิ่น ส่งเสริม สนับสนุนการจัดการศึกษาสำหรับบุคคลที่มีความสามารถพิเศษทางกีฬา นันทนาการ และบุคคลที่มีความบกพร่องทางร่างกาย รวมถึงการทะนุบำรุงศิลปะวัฒนธรรม การละเล่นพื้นบ้าน และกีฬาไทย ให้สถาบันการพลศึกษาเป็นนิติบุคคลในกระทรวงการท่องเที่ยวและกีฬามาตรา 8 มาตรา ๘ สถาบันจะปฏิเสธการรับผู้สมัครผู้ใดเข้าศึกษาในสถาบัน หรือยุติหรือชะลอการศึกษาของนักศึกษาผู้ใด ด้วยเหตุเพียงว่าผู้นั้นขาดแคลนทุนทรัพย์อย่างแท้จริง เพื่อจ่ายค่าธรรมเนียมการศึกษาต่าง ๆ แก่สถาบันมิได้ หลักเกณฑ์การพิจารณาว่านักศึกษาผู้ใดขาดแคลนทุนทรัพย์อย่างแท้จริงมาตรา 8 ให้เป็นไปตามระเบียบที่สภาสถาบันกำหนดมาตรา 9 มาตรา ๙ สถาบันอาจแบ่งส่วนราชการ ดังนี้ (๑) สำนักงานอธิการบดี (๒) บัณฑิตวิทยาลัย (๓) วิทยาเขต (๔) คณะ (๕) โรงเรียนกีฬา สถาบันอาจให้มีสำนัก ศูนย์ หรือส่วนราชการที่เรียกชื่ออย่างอื่นที่มีฐานะเทียบเท่าคณะ เพื่อดำเนินการตามวัตถุประสงค์ในมาตรา ๗ เป็นส่วนราชการในสถาบันอีกได้มาตรา 10 มาตรา ๑๐ การจัดตั้ง การรวม และการยุบเลิกบัณฑิตวิทยาลัย วิทยาเขต คณะ โรงเรียนกีฬา สำนัก ศูนย์ หรือส่วนราชการที่เรียกชื่ออย่างอื่นที่มีฐานะเทียบเท่าคณะ ให้ออกเป็นกฎกระทรวง การแบ่งส่วนราชการเป็นสำนักงานคณบดี ภาควิชา กอง ฝ่าย หรือส่วนราชการที่เรียกชื่ออย่างอื่นที่มีฐานะเทียบเท่าภาควิชา กอง หรือฝ่ายมาตรา 10 ให้ทำเป็นประกาศกระทรวง การแบ่งส่วนราชการเป็นงานหรือส่วนราชการที่เรียกชื่ออย่างอื่นที่มีฐานะเทียบเท่างานให้ทำเป็นประกาศของสถาบันมาตรา 11 มาตรา ๑๑ ภายใต้วัตถุประสงค์ตามมาตรา ๗ สถาบันจะรับสถาบันอุดมศึกษาหรือสถาบันวิจัยอื่นเข้าสมทบในสถาบันก็ได้ และมีอำนาจให้ปริญญา อนุปริญญาหรือประกาศนียบัตรชั้นใดชั้นหนึ่งแก่ผู้สำเร็จการศึกษาจากสถาบันสมทบนั้นได้ การรับเข้าสมทบหรือการยกเลิกการสมทบซึ่งสถาบันอุดมศึกษาหรือสถาบันวิจัยอื่นมาตรา 11 ให้เป็นไปตามข้อบังคับของสถาบัน และทำเป็นประกาศกระทรวง การควบคุมสถาบันอุดมศึกษาหรือสถาบันวิจัยที่เข้าสมทบในสถาบัน ให้เป็นไปตามข้อบังคับของสถาบันมาตรา 12 มาตรา ๑๒ ให้กระทรวงการท่องเที่ยวและกีฬาจัดสรรเงินงบประมาณให้แก่สถาบันตามที่เห็นสมควรเพื่อดำเนินกิจการของสถาบัน นอกจากเงินที่กำหนดไว้ในงบประมาณแผ่นดิน สถาบันอาจมีรายได้และทรัพย์สินดังนี้ (๑) เงินผลประโยชน์และค่าธรรมเนียมต่าง ๆ ที่สถาบันได้รับจากการดำเนินกิจการของสถาบัน (๒)มาตรา 12 รายได้หรือผลประโยชน์ที่ได้จากการใช้ที่ราชพัสดุที่สถาบันปกครอง ดูแล หรือใช้ประโยชน์เพื่อการดำเนินกิจการของสถาบัน (๓) เงินและทรัพย์สินที่มีผู้อุทิศให้แก่สถาบันเพื่อใช้ในการดำเนินกิจการของสถาบัน (๔) เงินอุดหนุนจากราชการส่วนท้องถิ่นที่ให้แก่สถาบันเพื่อใช้ในการดำเนินกิจการของสถาบัน (๕)มาตรา 12 รายได้หรือผลประโยชน์อื่น ๆ ให้สถาบันมีอำนาจในการปกครอง ดูแล บำรุงรักษา ใช้ และจัดหาผลประโยชน์จากทรัพย์สินของสถาบันที่มีไว้เพื่อการดำเนินกิจการของสถาบัน ทั้งที่เป็นที่ราชพัสดุตามกฎหมายว่าด้วยที่ราชพัสดุและที่เป็นทรัพย์สินอื่นตามข้อบังคับของสถาบัน รายได้ที่สถาบันได้รับจากการดำเนินกิจการของสถาบันมาตรา 12 ไม่เป็นรายได้ที่ต้องนำส่งกระทรวงการคลังตามกฎหมายว่าด้วยเงินคงคลังและกฎหมายว่าด้วยวิธีการงบประมาณมาตรา 13 มาตรา ๑๓ บรรดาอสังหาริมทรัพย์ที่สถาบันได้มาโดยมีผู้ยกให้แก่สถาบัน เพื่อประโยชน์ในการดำเนินกิจการของสถาบัน หรือได้มาโดยการซื้อ หรือแลกเปลี่ยนจากเงินหรือทรัพย์สินที่มีผู้อุทิศให้แก่สถาบันเพื่อประโยชน์ในการดำเนินกิจการของสถาบัน ตั้งแต่วันที่พระราชบัญญัตินี้ใช้บังคับ ไม่ถือเป็นที่ราชพัสดุมาตรา 13 และให้เป็นกรรมสิทธิ์ของสถาบันมาตรา 14 มาตรา ๑๔ บรรดารายได้และทรัพย์สินที่สถาบันได้มาเพื่อประโยชน์ในการดำเนินกิจการของสถาบัน หรือได้มาเนื่องจากการดำเนินกิจการของสถาบัน สถาบันจะต้องจัดสรรเพื่อประโยชน์ในการดำเนินกิจการของสถาบัน การจัดสรรรายได้และทรัพย์สินตามวรรคหนึ่ง ให้อยู่ภายในขอบวัตถุประสงค์ของสถาบันตามมาตรา ๗มาตรา 14 และเงื่อนไขที่ผู้ให้กำหนดไว้ ทั้งนี้ ให้เป็นไปตามข้อบังคับของสถาบันมาตรา 15 มาตรา ๑๕ การจัดการรายได้และทรัพย์สินที่สถาบันได้รับจัดสรรตามมาตรา ๑๔ ให้เป็นไปตามข้อบังคับของสถาบันและเงื่อนไขที่ผู้ให้กำหนดไว้มาตรา 2 หมวด ๒ การดำเนินงานมาตรา 16 มาตรา ๑๖ ให้มีสภาสถาบันประกอบด้วย (๑) นายกสภาสถาบัน ซึ่งจะได้ทรงพระกรุณาโปรดเกล้าฯ แต่งตั้ง (๒) อุปนายกสภาสถาบัน ได้แก่ อธิการบดี (๓) กรรมการสภาสถาบันโดยตำแหน่ง ได้แก่ ปลัดกระทรวงการท่องเที่ยวและกีฬา เลขาธิการคณะกรรมการการศึกษาขั้นพื้นฐาน เลขาธิการคณะกรรมการการอุดมศึกษา อธิบดีกรมพลศึกษามาตรา 16 เลขาธิการคณะกรรมการข้าราชการครูและบุคลากรทางการศึกษา ผู้ว่าการการกีฬาแห่งประเทศไทย และเลขาธิการคณะกรรมการโอลิมปิคแห่งประเทศไทยในพระบรมราชูปถัมภ์ (๔) กรรมการสภาสถาบันสามคน ซึ่งเลือกจากรองอธิการบดี หรือรองอธิการบดีประจำวิทยาเขต (๕) กรรมการสภาสถาบันสามคน ซึ่งเลือกจากคณบดีหนึ่งคนมาตรา 16 ผู้อำนวยการโรงเรียนกีฬาหนึ่งคน และหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะหนึ่งคน (๖) กรรมการสภาสถาบันสี่คน ซึ่งเลือกจากคณาจารย์ประจำของวิทยาเขตสามคนและข้าราชการครูของโรงเรียนกีฬาหนึ่งคน (๗) กรรมการสภาสถาบันผู้ทรงคุณวุฒิเจ็ดคน ซึ่งจะได้ทรงพระกรุณาโปรดเกล้าฯมาตรา 16 แต่งตั้งจากบุคคลภายนอกสถาบันโดยคำแนะนำของนายกสภาสถาบันและกรรมการสภาสถาบันตาม (๒) (๓) (๔) (๕) และ (๖) ในจำนวนนี้ต้องมีผู้ทรงคุณวุฒิด้านกีฬาคนพิการอย่างน้อยหนึ่งคน ให้สภาสถาบันแต่งตั้งรองอธิการบดีคนหนึ่งซึ่งมิใช่กรรมการสภาสถาบันตาม (๔) เป็นเลขานุการสภาสถาบันโดยคำแนะนำของอธิการบดีมาตรา 16 และให้สำนักงานอธิการบดีรับผิดชอบงานธุรการ งานประชุม ศึกษาหาข้อมูล และกิจการต่าง ๆ ที่เกี่ยวข้องกับงานของสภาสถาบัน หลักเกณฑ์ วิธีการได้มา และคุณสมบัติของผู้ดำรงตำแหน่งนายกสภาสถาบันและกรรมการสภาสถาบันผู้ทรงคุณวุฒิ ให้เป็นไปตามข้อบังคับของสถาบัน คุณสมบัติของผู้รับเลือกมาตรา 16 ตลอดจนหลักเกณฑ์และวิธีการเลือกกรรมการสภาสถาบันตาม (๔) (๕) และ (๖) ให้เป็นไปตามข้อบังคับของสถาบันมาตรา 17 มาตรา ๑๗ นายกสภาสถาบันและกรรมการสภาสถาบันผู้ทรงคุณวุฒิมีวาระการดำรงตำแหน่งคราวละสองปี และจะทรงพระกรุณาโปรดเกล้าฯ แต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ กรรมการสภาสถาบันตามมาตรา ๑๖ (๔) (๕) และ (๖) มีวาระการดำรงตำแหน่งคราวละสองปี และอาจได้รับเลือกใหม่อีกได้มาตรา 17 แต่จะดำรงตำแหน่งเกินสองวาระติดต่อกันมิได้มาตรา 18 มาตรา ๑๘ นอกจากการพ้นจากตำแหน่งตามวาระตามมาตรา ๑๗ นายกสภาสถาบันและกรรมการสภาสถาบันตามมาตรา ๑๖ (๔) (๕) (๖) และ (๗) พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นกรรมการสภาสถาบันในประเภทนั้น ๆ (๔) สภาสถาบันให้ออกเพราะมีความประพฤติเสื่อมเสีย หรือบกพร่องต่อหน้าที่หรือหย่อนความสามารถมาตรา 18 การพ้นจากตำแหน่งตาม (๔) ต้องเป็นไปตามมติสองในสามของจำนวนกรรมการสภาสถาบันทั้งหมดเท่าที่มีอยู่ ในกรณีที่นายกสภาสถาบันหรือกรรมการสภาสถาบันพ้นจากตำแหน่งก่อนครบวาระและได้ทรงพระกรุณาโปรดเกล้าฯ แต่งตั้ง หรือได้มีการเลือกผู้ดำรงตำแหน่งแทนแล้ว ให้ผู้ซึ่งได้ทรงพระกรุณาโปรดเกล้าฯ แต่งตั้งมาตรา 18 หรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่นายกสภาสถาบันหรือกรรมการสภาสถาบันพ้นจากตำแหน่งก่อนครบวาระไม่เกินเก้าสิบวัน สภาสถาบันจะไม่ดำเนินการเพื่อทรงพระกรุณาโปรดเกล้าฯ แต่งตั้ง หรือเลือกนายกสภาสถาบันหรือกรรมการสภาสถาบันขึ้นแทนตำแหน่งที่ว่างก็ได้มาตรา 18 ในกรณีที่นายกสภาสถาบันหรือกรรมการสภาสถาบันพ้นจากตำแหน่งตามวาระ แต่ยังมิได้ทรงพระกรุณาโปรดเกล้าฯ แต่งตั้งนายกสภาสถาบันหรือกรรมการสภาสถาบันผู้ทรงคุณวุฒิหรือยังมิได้เลือกกรรมการสภาสถาบันอื่นขึ้นใหม่ ให้นายกสภาสถาบันหรือกรรมการสภาสถาบันซึ่งพ้นจากตำแหน่งมาตรา 18 ปฏิบัติหน้าที่ต่อไปจนกว่าจะได้ทรงพระกรุณาโปรดเกล้าฯ แต่งตั้งนายกสภาสถาบันหรือกรรมการสภาสถาบันผู้ทรงคุณวุฒิ หรือได้มีการเลือกกรรมการสภาสถาบันอื่นขึ้นใหม่แล้วมาตรา 19 มาตรา ๑๙ สภาสถาบันมีอำนาจและหน้าที่ ดังนี้ (๑) วางนโยบายและกำกับแผนพัฒนาของสถาบันเกี่ยวกับการศึกษา การวิจัย การให้บริการทางวิชาการ การให้บริการชุมชน และเสริมสร้างสังคมแห่งการเรียนรู้ การปรับปรุง การถ่ายทอดและพัฒนาเทคโนโลยี การทะนุบำรุงศิลปะและวัฒนธรรม การผลิตและพัฒนาบุคลากรทางพลศึกษา การกีฬามาตรา 19 วิทยาศาสตร์การกีฬา วิทยาศาสตร์สุขภาพ นันทนาการ และสาขาวิชาที่เกี่ยวข้องกับสาขาวิชาดังกล่าว (๒) ออกระเบียบและข้อบังคับต่าง ๆ เกี่ยวกับการดำเนินกิจการของสถาบัน (๓) พิจารณาการจัดตั้ง การรวม และการยุบเลิกส่วนราชการของสถาบันตามมาตรา ๑๐ รวมทั้งการแบ่งหน่วยงานภายในของส่วนราชการดังกล่าว (๔)มาตรา 19 อนุมัติการรับสถาบันอุดมศึกษาหรือสถาบันวิจัยอื่นเข้าสมทบ และการยกเลิกการสมทบของสถาบันดังกล่าวตามมาตรา ๑๑ (๕) พิจารณาอนุมัติหลักสูตรการศึกษาให้สอดคล้องกับมาตรฐานที่คณะกรรมการการอุดมศึกษากำหนด และการประกันคุณภาพภายในสถานศึกษา (๖) กำกับมาตรฐานการศึกษา ควบคุมคุณภาพ ติดตาม ตรวจสอบมาตรา 19 และประเมินผลการจัดการศึกษาของสถาบันให้เป็นไปตามมาตรฐานการศึกษาขั้นพื้นฐานและมาตรฐานการศึกษาระดับอุดมศึกษาของกระทรวงศึกษาธิการ (๗) อนุมัติการให้ปริญญา ประกาศนียบัตรบัณฑิตชั้นสูง ประกาศนียบัตรบัณฑิต อนุปริญญา และประกาศนียบัตร (๘) พิจารณาดำเนินการเพื่อทรงพระกรุณาโปรดเกล้าฯมาตรา 19 แต่งตั้งและถอดถอนนายกสภาสถาบัน กรรมการสภาสถาบันผู้ทรงคุณวุฒิ อธิการบดี ศาสตราจารย์ และศาสตราจารย์พิเศษ (๙) แต่งตั้งกรรมการสภาวิชาการผู้ทรงคุณวุฒิตามมาตรา ๒๑ (๕) (๑๐) แต่งตั้งรองอธิการบดี รองอธิการบดีประจำวิทยาเขต คณบดี ผู้อำนวยการสำนัก ผู้อำนวยการศูนย์มาตรา 19 หัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ รองศาสตราจารย์ รองศาสตราจารย์พิเศษ ผู้ช่วยศาสตราจารย์ ผู้ช่วยศาสตราจารย์พิเศษ และให้ผู้ดำรงตำแหน่งดังกล่าวพ้นจากตำแหน่ง (๑๑) พิจารณาให้ความเห็นชอบงบประมาณประจำปีของสถาบัน วางระเบียบ และออกข้อบังคับเกี่ยวกับการบริหารงาน การเงินมาตรา 19 การจัดหารายได้และผลประโยชน์จากทรัพย์สินของสถาบัน และการใช้จ่ายเงินรายได้ของสถาบัน (๑๒) อนุมัติแผนการใช้จ่ายเงินรายได้ของสถาบัน (๑๓) พิจารณารายงานการรับจ่ายเงินในรอบปี และรายงานการดำเนินกิจการของสถาบัน (๑๔) พิจารณาให้ความเห็นเกี่ยวกับการศึกษาด้านพลศึกษา การกีฬา วิทยาศาสตร์การกีฬา วิทยาศาสตร์สุขภาพมาตรา 19 นันทนาการ และกิจการด้านอื่น ๆ ที่เกี่ยวข้อง (๑๕) แต่งตั้งคณะกรรมการ คณะอนุกรรมการ หรือบุคคลใดบุคคลหนึ่งเพื่อกระทำการใด ๆ อันอยู่ในอำนาจหน้าที่ของสภาสถาบัน (๑๖) ส่งเสริม สนับสนุน และแสวงหาวิธีการเพื่อพัฒนาความก้าวหน้าของสถาบัน (๑๗)มาตรา 19 พิจารณาและให้ความเห็นชอบเกี่ยวกับกิจการเชิงนโยบายของสถาบันที่มิได้กำหนดไว้ให้เป็นอำนาจและหน้าที่ของผู้ใดโดยเฉพาะมาตรา 20 มาตรา ๒๐ การประชุมของสภาสถาบันให้เป็นไปตามข้อบังคับของสถาบันมาตรา 21 มาตรา ๒๑ ให้มีสภาวิชาการ ประกอบด้วย (๑) ประธานสภาวิชาการ ได้แก่ อธิการบดี (๒) กรรมการสภาวิชาการสองคน ซึ่งเลือกจากรองอธิการบดี และรองอธิการบดีประจำวิทยาเขต (๓) กรรมการสภาวิชาการสามคน ซึ่งเลือกจากคณบดีหนึ่งคน ผู้อำนวยการโรงเรียนกีฬาหนึ่งคนมาตรา 21 และหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะหนึ่งคน (๔) กรรมการสภาวิชาการสามคน ซึ่งเลือกจากคณาจารย์ประจำของวิทยาเขตสองคนและข้าราชการครูของโรงเรียนกีฬาหนึ่งคน (๕) กรรมการสภาวิชาการผู้ทรงคุณวุฒิแปดคน ซึ่งแต่งตั้งจากบุคคลภายนอก โดยคำแนะนำของกรรมการสภาวิชาการตาม (๒) (๓) และ (๔)มาตรา 21 หลักเกณฑ์ วิธีการได้มา และคุณสมบัติของผู้ดำรงตำแหน่งกรรมการสภาวิชาการ ให้เป็นไปตามข้อบังคับของสถาบัน ให้รองอธิการบดีฝ่ายวิชาการเป็นกรรมการและเลขานุการสภาวิชาการมาตรา 22 มาตรา ๒๒ กรรมการสภาวิชาการผู้ทรงคุณวุฒิมีวาระการดำรงตำแหน่งคราวละสองปีและอาจได้รับแต่งตั้งใหม่อีกได้ กรรมการสภาวิชาการตามมาตรา ๒๑ (๒) (๓) และ (๔) มีวาระการดำรงตำแหน่งคราวละสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้มาตรา 23 มาตรา ๒๓ นอกจากการพ้นจากตำแหน่งตามวาระตามมาตรา ๒๒ ประธานสภาวิชาการและกรรมการสภาวิชาการตามมาตรา ๒๑ พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นประธานสภาวิชาการ หรือกรรมการสภาวิชาการในประเภทนั้น ๆ (๔) สภาสถาบันให้ออกเพราะมีความประพฤติเสื่อมเสียมาตรา 23 หรือบกพร่องต่อหน้าที่หรือหย่อนความสามารถ การพ้นจากตำแหน่งตาม (๔) ต้องเป็นไปตามมติสองในสามของจำนวนกรรมการสภาสถาบันทั้งหมดเท่าที่มีอยู่ ในกรณีที่ประธานสภาวิชาการหรือกรรมการสภาวิชาการพ้นจากตำแหน่งก่อนครบวาระและได้มีการแต่งตั้งหรือได้มีการเลือกผู้ดำรงตำแหน่งแทนแล้วมาตรา 23 ให้ผู้ซึ่งได้รับแต่งตั้งหรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่กรรมการสภาวิชาการพ้นจากตำแหน่งก่อนครบวาระไม่เกินเก้าสิบวัน จะไม่ดำเนินการเพื่อให้มีการแต่งตั้งหรือเลือกกรรมการสภาวิชาการขึ้นแทนตำแหน่งที่ว่างก็ได้มาตรา 23 ในกรณีที่ประธานสภาวิชาการหรือกรรมการสภาวิชาการพ้นจากตำแหน่งตามวาระ แต่ยังมิได้แต่งตั้งหรือเลือกผู้ดำรงตำแหน่งขึ้นใหม่ ให้ประธานสภาวิชาการหรือกรรมการสภาวิชาการซึ่งพ้นจากตำแหน่งปฏิบัติหน้าที่ต่อไป จนกว่าจะได้มีการแต่งตั้งประธานสภาวิชาการหรือกรรมการสภาวิชาการมาตรา 23 หรือได้มีการเลือกกรรมการสภาวิชาการขึ้นใหม่แล้วมาตรา 24 มาตรา ๒๔ สภาวิชาการมีอำนาจและหน้าที่ดังนี้ (๑) พิจารณาเสนอเกณฑ์มาตรฐานหลักสูตร การสอน การวิจัย และการวัดผลการศึกษาต่อสภาสถาบัน (๒) พิจารณาเสนอการดำเนินการเกี่ยวกับการวิจัย การสอน การประเมินผลการสอน และการประกันคุณภาพการศึกษาต่อสภาสถาบัน (๓) พิจารณาเสนอการจัดตั้ง การรวม และการยุบเลิกบัณฑิตวิทยาลัยมาตรา 24 วิทยาเขต คณะ โรงเรียนกีฬา สำนัก และศูนย์ หรือส่วนราชการที่เรียกชื่ออย่างอื่นที่มีฐานะเทียบเท่าคณะ รวมทั้งการเสนอแบ่งส่วนราชการในส่วนราชการดังกล่าวต่อสภาสถาบัน (๔) แต่งตั้งคณะกรรมการ คณะอนุกรรมการ หรือบุคคลใดบุคคลหนึ่ง เพื่อกระทำการใด ๆ อันอยู่ในอำนาจและหน้าที่ของสภาวิชาการ ตาม (๑) (๒) และ (๓)มาตรา 24 และตามที่สภาสถาบันมอบหมายมาตรา 25 มาตรา ๒๕ การประชุมสภาวิชาการให้เป็นไปตามข้อบังคับของสถาบันมาตรา 26 มาตรา ๒๖ ในแต่ละวิทยาเขตให้มีคณะกรรมการวิทยาเขต ประกอบด้วย (๑) ประธานกรรมการ ซึ่งสภาสถาบันแต่งตั้ง (๒) รองประธานกรรมการ ได้แก่ รองอธิการบดีประจำวิทยาเขต (๓) กรรมการวิทยาเขตสามคน ซึ่งเลือกจากผู้ดำรงตำแหน่งผู้ช่วยอธิการบดีประจำวิทยาเขต รองคณบดีประจำวิทยาเขตมาตรา 26 หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ (๔) กรรมการวิทยาเขตสามคน ซึ่งเลือกจากคณาจารย์ประจำในวิทยาเขต (๕) กรรมการวิทยาเขตผู้ทรงคุณวุฒิแปดคน ซึ่งแต่งตั้งจากบุคคลภายนอก โดยคำแนะนำของรองประธานกรรมการ และกรรมการวิทยาเขตตาม (๓) และ (๔) ในจำนวนนี้ให้มีนายกสมาคมกีฬาจังหวัดมาตรา 26 ตามกฎหมายว่าด้วยการกีฬาแห่งประเทศไทยจำนวนหนึ่งคน ให้ผู้ช่วยอธิการบดีประจำวิทยาเขตฝ่ายบริหารเป็นกรรมการและเลขานุการ หลักเกณฑ์ วิธีการได้มา และคุณสมบัติของผู้ดำรงตำแหน่งประธานกรรมการและกรรมการวิทยาเขตตาม (๓) (๔) และ (๕) ให้เป็นไปตามข้อบังคับของสถาบันมาตรา 27 มาตรา ๒๗ ประธานกรรมการและกรรมการวิทยาเขตผู้ทรงคุณวุฒิมีวาระการดำรงตำแหน่งคราวละสองปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ กรรมการวิทยาเขตตามมาตรา ๒๖ (๓) และ (๔) มีวาระการดำรงตำแหน่งคราวละสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้มาตรา 28 มาตรา ๒๘ นอกจากการพ้นจากตำแหน่งตามวาระตามมาตรา ๒๗ ประธานกรรมการ รองประธานกรรมการ และกรรมการวิทยาเขตตามมาตรา ๒๖ (๓) (๔) และ (๕) พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นประธานกรรมการ รองประธานกรรมการ หรือกรรมการวิทยาเขตในประเภทนั้น ๆ (๔)มาตรา 28 สภาสถาบันให้ออกเพราะมีความประพฤติเสื่อมเสีย หรือบกพร่องต่อหน้าที่หรือหย่อนความสามารถ การพ้นจากตำแหน่งตาม (๔) ต้องเป็นไปตามมติสองในสามของจำนวนกรรมการสภาสถาบันทั้งหมดเท่าที่มีอยู่ ในกรณีที่ประธานกรรมการหรือกรรมการวิทยาเขตตามมาตรา ๒๖ พ้นจากตำแหน่งก่อนครบวาระและได้แต่งตั้งมาตรา 28 หรือได้มีการเลือกผู้ดำรงตำแหน่งแทนแล้ว ให้ผู้ซึ่งได้รับแต่งตั้งหรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่ประธานกรรมการหรือกรรมการวิทยาเขตตามมาตรา ๒๖ พ้นจากตำแหน่งก่อนครบวาระไม่เกินเก้าสิบวันมาตรา 28 จะไม่ดำเนินการเพื่อให้มีการเลือกหรือให้มีการแต่งตั้งประธานกรรมการหรือกรรมการวิทยาเขตขึ้นแทนตำแหน่งที่ว่างก็ได้ ในกรณีที่ประธานกรรมการหรือกรรมการวิทยาเขตตามมาตรา ๒๖ พ้นจากตำแหน่งตามวาระ แต่ยังมิได้มีการแต่งตั้งหรือเลือกผู้ดำรงตำแหน่งขึ้นใหม่มาตรา 28 ให้ผู้นั้นปฏิบัติหน้าที่ต่อไปจนกว่าจะได้มีการแต่งตั้งหรือได้มีการเลือกประธานกรรมการหรือกรรมการวิทยาเขตขึ้นใหม่แล้วมาตรา 29 มาตรา ๒๙ คณะกรรมการวิทยาเขตมีอำนาจและหน้าที่ดังนี้ (๑) กำกับดูแลให้วิทยาเขตปฏิบัติตามนโยบายและแผนพัฒนาวิทยาเขต ตามที่สภาสถาบันกำหนด (๒) ออกระเบียบและออกข้อบังคับของวิทยาเขต ทั้งนี้ โดยไม่ขัดต่อระเบียบและข้อบังคับของสถาบัน รวมทั้งออกระเบียบและข้อบังคับอื่นตามที่สภาสถาบันมอบหมาย (๓)มาตรา 29 พิจารณาเสนอการจัดตั้ง การรวม และการยุบเลิกหน่วยงานของวิทยาเขตต่อสภาสถาบัน (๔) พิจารณาเสนอการรับสถาบันอุดมศึกษาหรือสถาบันวิจัยอื่นเข้าสมทบในสถาบัน หรือการยกเลิกการสมทบของสถาบันดังกล่าวต่อสภาสถาบัน (๕) พิจารณาหลักสูตรการศึกษาและการเปิดการสอนของวิทยาเขตให้สอดคล้องกับมาตรฐานที่สภาสถาบันกำหนดมาตรา 29 เพื่อเสนอขออนุมัติต่อสภาสถาบัน (๖) พัฒนางานด้านวิชาการและควบคุมมาตรฐานการศึกษาของวิทยาเขต (๗) พิจารณาเสนอขออนุมัติการให้ปริญญา ประกาศนียบัตรบัณฑิต อนุปริญญา และประกาศนียบัตร ต่อสภาสถาบัน (๘) พิจารณาเสนอการแต่งตั้งและถอดถอนศาสตราจารย์ ศาสตราจารย์พิเศษ รองศาสตราจารย์พิเศษ และผู้ช่วยศาสตราจารย์พิเศษมาตรา 29 ต่อสภาสถาบัน (๙) พิจารณางบประมาณประจำปีที่เป็นเงินงบประมาณแผ่นดิน เพื่อเสนอขอความเห็นชอบจากสภาสถาบัน (๑๐) พิจารณาเสนอแผนการใช้เงินนอกงบประมาณของวิทยาเขตต่อสภาสถาบัน (๑๑) พิจารณารายงานการรับจ่ายเงินในรอบปีและรายงานการดำเนินกิจการของวิทยาเขต เพื่อเสนอต่อสภาสถาบันทราบ (๑๒)มาตรา 29 ให้คำปรึกษาและให้ความเห็นชอบในกิจการของวิทยาเขต (๑๓) แต่งตั้งคณะกรรมการ คณะอนุกรรมการ หรือบุคคลใดบุคคลหนึ่ง เพื่อกระทำการใด ๆ อันอยู่ในอำนาจและหน้าที่ของคณะกรรมการวิทยาเขต (๑๔) ปฏิบัติหน้าที่ตามที่สภาสถาบันมอบหมายมาตรา 30 มาตรา ๓๐ การประชุมของคณะกรรมการวิทยาเขตให้เป็นไปตามข้อบังคับของสถาบันมาตรา 31 มาตรา ๓๑ เพื่อประโยชน์ในการบังคับบัญชา ให้ถือว่าอธิการบดีเป็นอธิบดี รองอธิการบดี และรองอธิการบดีประจำวิทยาเขตเป็นรองอธิบดี ทั้งนี้ ตามกฎหมายว่าด้วยระเบียบบริหารราชการแผ่นดินและกฎหมายอื่นที่เกี่ยวข้องมาตรา 31 ในสถาบันมีอธิการบดีคนหนึ่งเป็นผู้บังคับบัญชาและรับผิดชอบงานทั้งปวงของสถาบันและจะให้มีรองอธิการบดีหรือผู้ช่วยอธิการบดี หรือมีทั้งรองอธิการบดีและผู้ช่วยอธิการบดีหนึ่งคนหรือหลายคนตามที่สภาสถาบันกำหนด เพื่อช่วยปฏิบัติงานตามที่อธิการบดีมอบหมายก็ได้มาตรา 31 ในแต่ละวิทยาเขตให้มีรองอธิการบดีประจำวิทยาเขตเป็นผู้บังคับบัญชาและรับผิดชอบงานทั้งปวงของวิทยาเขต ช่วยปฏิบัติงานตามที่อธิการบดีมอบหมาย และจะให้มีผู้ช่วยอธิการบดีประจำวิทยาเขตหนึ่งคนหรือหลายคน เพื่อช่วยปฏิบัติงานตามที่รองอธิการบดีประจำวิทยาเขตนั้นมอบหมายก็ได้มาตรา 32 มาตรา ๓๒ อธิการบดีนั้น จะได้ทรงพระกรุณาโปรดเกล้าฯ แต่งตั้งจากผู้มีคุณสมบัติตามมาตรา ๓๓ โดยคำแนะนำของสภาสถาบัน อธิการบดีมีวาระการดำรงตำแหน่งคราวละสี่ปี และจะทรงพระกรุณาโปรดเกล้าฯ แต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ นอกจากการพ้นจากตำแหน่งตามวาระตามวรรคสองมาตรา 32 อธิการบดีพ้นจากตำแหน่งเมื่อ (๑) ตาย (๒) ลาออก (๓) สภาสถาบันให้ออกเพราะมีความประพฤติเสื่อมเสีย บกพร่องต่อหน้าที่หรือหย่อนความสามารถ การพ้นจากตำแหน่งตาม (๓) ต้องเป็นไปตามมติสองในสามของจำนวนกรรมการสภาสถาบันทั้งหมดเท่าที่มีอยู่มาตรา 33 มาตรา ๓๓ อธิการบดี รองอธิการบดี และรองอธิการบดีประจำวิทยาเขต ต้องมีคุณสมบัติดังนี้ (๑) สำเร็จการศึกษาไม่ต่ำกว่าชั้นปริญญาเอกหรือเทียบเท่าจากสถาบันหรือสถาบันอุดมศึกษาอื่นที่สภาสถาบันรับรองมาตรา 33 และได้ทำการสอนหรือมีประสบการณ์ด้านการบริหารในสถาบันหรือสถาบันอุดมศึกษาอื่นที่สภาสถาบันรับรองมาแล้วเป็นเวลาไม่น้อยกว่าสองปี หรือเคยดำรงตำแหน่งกรรมการในสภาสถาบันหรือในสภาสถาบันอุดมศึกษาอื่นมาแล้วไม่น้อยกว่าสองปี หรือ (๒)มาตรา 33 สำเร็จการศึกษาปริญญาหรือเทียบเท่าจากสถาบันหรือสถาบันอุดมศึกษาอื่นที่สภาสถาบันรับรอง และได้ทำการสอนหรือมีประสบการณ์ด้านการบริหารในสถาบันหรือสถาบันอื่นที่สภาสถาบันรับรองมาแล้วเป็นเวลาไม่น้อยกว่าสี่ปี หรือเคยดำรงตำแหน่งกรรมการสภาสถาบันหรือในสถาบันอุดมศึกษาอื่นมาแล้วเป็นเวลาไม่น้อยกว่าสี่ปีมาตรา 34 มาตรา ๓๔ ผู้ช่วยอธิการบดีและผู้ช่วยอธิการบดีประจำวิทยาเขตต้องสำเร็จการศึกษาปริญญาหรือเทียบเท่าจากสถาบันหรือสถาบันอุดมศึกษาอื่นที่สภาสถาบันรับรองมาตรา 35 มาตรา ๓๕ อธิการบดีมีอำนาจและหน้าที่ดังนี้ (๑) บริหารกิจการของสถาบันให้เป็นไปตามกฎหมาย กฎ ระเบียบ ข้อบังคับของทางราชการ และข้อบังคับของสถาบัน รวมทั้งนโยบายและวัตถุประสงค์ของสถาบัน (๒) ควบคุมดูแลบุคลากร การเงิน การพัสดุ อาคาร สถานที่และทรัพย์สินอื่นของสถาบัน ให้เป็นไปตามกฎหมาย ระเบียบมาตรา 35 ข้อบังคับของทางราชการ และข้อบังคับของสถาบัน (๓) เป็นผู้แทนของสถาบันในกิจการทั่วไป (๓/๑) แต่งตั้งผู้ช่วยอธิการบดี ผู้ช่วยอธิการบดีประจำวิทยาเขต รองคณบดี รองคณบดีประจำวิทยาเขต รองผู้อำนวยการสำนัก รองผู้อำนวยการศูนย์ รองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะมาตรา 35 และให้ผู้ดำรงตำแหน่งดังกล่าวพ้นจากตำแหน่ง (๓/๒) แต่งตั้งผู้อำนวยการสำนักงานอธิการบดี รองผู้อำนวยการสำนักงานอธิการบดี ผู้อำนวยการโรงเรียนกีฬา และรองผู้อำนวยการโรงเรียนกีฬา (๔) จัดทำรายงานประจำปีเกี่ยวกับการดำเนินกิจการของสถาบัน เพื่อเสนอต่อสภาสถาบัน (๕)มาตรา 35 ปฏิบัติหน้าที่อื่นตามระเบียบและข้อบังคับของสถาบัน หรือตามที่สภาสถาบันมอบหมายมาตรา 36 มาตรา ๓๖ รองอธิการบดีประจำวิทยาเขตมีอำนาจและหน้าที่ดังนี้ (๑) บริหารกิจการของวิทยาเขตให้เป็นไปตามกฎหมาย กฎ ระเบียบ ข้อบังคับของทางราชการ ข้อบังคับของสถาบัน และข้อบังคับของวิทยาเขต รวมทั้งนโยบายและวัตถุประสงค์ของสถาบัน (๒) ควบคุมดูแลบุคลากร การเงิน การพัสดุ อาคาร สถานที่มาตรา 36 และทรัพย์สินอื่นของวิทยาเขตให้เป็นไปตามกฎหมาย กฎ ระเบียบ ข้อบังคับของทางราชการ ข้อบังคับของสถาบัน และข้อบังคับของวิทยาเขต (๓) เป็นผู้แทนของวิทยาเขตในกิจการทั่วไป (๔) จัดทำรายงานประจำปีเกี่ยวกับการดำเนินกิจการของวิทยาเขต เพื่อเสนอต่อสภาสถาบัน (๕) ปฏิบัติหน้าที่อื่นตามระเบียบและข้อบังคับของสถาบันมาตรา 36 หรือตามที่สภาสถาบันมอบหมายมาตรา 37 มาตรา ๓๗ ในกรณีที่ผู้ดำรงตำแหน่งอธิการบดีไม่อาจปฏิบัติราชการได้ ให้รองอธิการบดีเป็นผู้รักษาราชการแทน ถ้ามีรองอธิการบดีหลายคนให้รองอธิการบดีซึ่งอธิการบดีมอบหมายเป็นผู้รักษาราชการแทน ถ้าอธิการบดีมิได้มอบหมาย ให้รองอธิการบดีซึ่งมีอาวุโสสูงสุดเป็นผู้รักษาราชการแทน ในกรณีที่ไม่มีผู้ดำรงตำแหน่งอธิการบดีมาตรา 37 หรือไม่มีผู้รักษาราชการแทนอธิการบดีตามวรรคหนึ่ง หรือมีแต่ไม่อาจปฏิบัติราชการได้ ให้นายกสภาสถาบันแต่งตั้งกรรมการสภาสถาบันคนใดคนหนึ่งตามมาตรา ๑๖ (๕) หรือ (๖) เป็นผู้รักษาราชการแทนอธิการบดี ในกรณีที่รองอธิการบดีประจำวิทยาเขตไม่อาจปฏิบัติราชการได้มาตรา 37 ให้ผู้ช่วยอธิการบดีประจำวิทยาเขตซึ่งรองอธิการบดีประจำวิทยาเขตมอบหมายเป็นผู้รักษาราชการแทน ถ้ารองอธิการบดีประจำวิทยาเขตมิได้มอบหมาย ให้ผู้ช่วยอธิการบดีประจำวิทยาเขตซึ่งมีอาวุโสสูงสุดเป็นผู้รักษาราชการแทน ในกรณีที่ไม่มีผู้ดำรงตำแหน่งรองอธิการบดีประจำวิทยาเขตมาตรา 37 หรือไม่มีผู้รักษาราชการแทนรองอธิการบดีประจำวิทยาเขตตามวรรคสาม หรือมีแต่ไม่อาจปฏิบัติราชการได้ ให้อธิการบดีแต่งตั้งกรรมการวิทยาเขตคนใดคนหนึ่งตามมาตรา ๒๖ (๓) หรือ (๔) เป็นผู้รักษาราชการแทนรองอธิการบดีประจำวิทยาเขตมาตรา 38 มาตรา ๓๘ ในบัณฑิตวิทยาลัยและคณะ ให้มีคณบดีเป็นผู้บังคับบัญชาและรับผิดชอบงานของบัณฑิตวิทยาลัยและคณะ ในสำนัก ศูนย์ และส่วนราชการที่เรียกชื่ออย่างอื่นที่มีฐานะเทียบเท่าคณะ ให้มีผู้อำนวยการสำนัก ผู้อำนวยการศูนย์มาตรา 38 และหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะเป็นผู้บังคับบัญชาและรับผิดชอบงานของส่วนราชการนั้น ในบัณฑิตวิทยาลัย คณะ สำนัก ศูนย์ และส่วนราชการที่เรียกชื่ออย่างอื่นที่มีฐานะเทียบเท่าคณะ จะให้มีรองคณบดี รองผู้อำนวยการสำนัก รองผู้อำนวยการศูนย์มาตรา 38 หรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ แล้วแต่กรณี คนหนึ่งหรือหลายคน เพื่อช่วยปฏิบัติงานตามที่คณบดี ผู้อำนวยการสำนัก ผู้อำนวยการศูนย์ และหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะมอบหมายก็ได้ ในกรณีที่มีการแบ่งภาควิชามาตรา 38 หรือส่วนราชการที่เรียกชื่ออย่างอื่นที่มีฐานะเทียบเท่าภาควิชา ให้มีหัวหน้าภาควิชา หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชา เป็นผู้บังคับบัญชาและรับผิดชอบงานของภาควิชา หรือส่วนราชการที่เรียกชื่ออย่างอื่นที่มีฐานะเทียบเท่าภาควิชา แล้วแต่กรณี หัวหน้าภาควิชามาตรา 38 หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชา ให้อธิการบดีแต่งตั้งจากคณาจารย์ประจำจากผู้มีคุณสมบัติที่กำหนดไว้ในข้อบังคับของสถาบัน และให้อธิการบดีมีอำนาจถอดถอนหัวหน้าภาควิชา หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชา โดยคำแนะนำของคณบดีมาตรา 39 มาตรา ๓๙ คณบดี ให้สภาสถาบันแต่งตั้งจากผู้ได้รับการสรรหาซึ่งมีคุณสมบัติตามมาตรา ๔๐ โดยคำแนะนำของอธิการบดี คณบดี มีวาระการดำรงตำแหน่งคราวละสี่ปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ และให้นำความในมาตรา ๓๒ มาใช้บังคับแก่การพ้นจากตำแหน่งก่อนครบวาระของคณบดีโดยอนุโลมมาตรา 39 วิธีการสรรหาบุคคลเพื่อแต่งตั้งเป็นคณบดีให้เป็นไปตามข้อบังคับของสถาบัน รองคณบดี ให้อธิการบดีแต่งตั้งจากผู้มีคุณสมบัติตามมาตรา ๔๐ โดยคำแนะนำของคณบดี และให้อธิการบดีมีอำนาจถอดถอนรองคณบดีโดยคำแนะนำของคณบดี รองคณบดีประจำวิทยาเขต ให้อธิการบดีแต่งตั้งจากผู้มีคุณสมบัติตามมาตรา ๔๐ โดยคำแนะนำของคณบดีมาตรา 39 และให้อธิการบดีมีอำนาจถอดถอนรองคณบดีประจำวิทยาเขตโดยคำแนะนำของคณบดี เมื่อคณบดีพ้นจากตำแหน่ง ให้รองคณบดีและรองคณบดีประจำวิทยาเขตพ้นจากตำแหน่งด้วยมาตรา 40 มาตรา ๔๐ คณบดี รองคณบดี และรองคณบดีประจำวิทยาเขตต้องสำเร็จการศึกษาปริญญาหรือเทียบเท่าจากสถาบันหรือสถาบันอุดมศึกษาอื่นที่สภาสถาบันรับรอง และได้ทำการสอนหรือมีประสบการณ์ด้านการบริหารในสถาบันหรือสถาบันอุดมศึกษาอื่นที่สภาสถาบันรับรองมาแล้วเป็นเวลาไม่น้อยกว่าสามปีมาตรา 41 มาตรา ๔๑ ผู้อำนวยการสำนัก ผู้อำนวยการศูนย์ หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ ให้สภาสถาบันแต่งตั้งจากผู้มีคุณสมบัติตามมาตรา ๔๒ โดยคำแนะนำของอธิการบดี รองผู้อำนวยการสำนัก รองผู้อำนวยการศูนย์ หรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะมาตรา 41 ให้อธิการบดีแต่งตั้งจากผู้มีคุณสมบัติตามมาตรา ๔๒ โดยคำแนะนำของผู้อำนวยการสำนัก ผู้อำนวยการศูนย์ หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ แล้วแต่กรณี การดำเนินงานของสำนัก ศูนย์ หรือส่วนราชการที่เรียกชื่ออย่างอื่นที่มีฐานะเทียบเท่าคณะ ให้เป็นไปตามข้อบังคับของสถาบันมาตรา 42 มาตรา ๔๒ คุณสมบัติ วาระการดำรงตำแหน่ง และการพ้นจากตำแหน่งของผู้อำนวยการสำนัก ผู้อำนวยการศูนย์ หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ และตำแหน่งรองของผู้ดำรงตำแหน่งดังกล่าว ให้เป็นไปตามข้อบังคับของสถาบันมาตรา 43 มาตรา ๔๓ ผู้ดำรงตำแหน่งอธิการบดี รองอธิการบดี รองอธิการบดีประจำวิทยาเขต ผู้ช่วยอธิการบดี ผู้ช่วยอธิการบดีประจำวิทยาเขต คณบดี รองคณบดี รองคณบดีประจำวิทยาเขต หัวหน้าและรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ จะดำรงตำแหน่งดังกล่าวเกินหนึ่งตำแหน่งในขณะเดียวกันมิได้มาตรา 43 ผู้ดำรงตำแหน่งตามวรรคหนึ่งจะรักษาราชการแทนตำแหน่งอื่นอีกหนึ่งตำแหน่งก็ได้ แต่ต้องไม่เกินหนึ่งร้อยแปดสิบวันมาตรา 44 มาตรา ๔๔ วิธีการสรรหาบุคคลเพื่อทรงพระกรุณาโปรดเกล้าฯ แต่งตั้งเป็นอธิการบดีให้เป็นไปตามข้อบังคับของสถาบันมาตรา 3 หมวด ๓ คณาจารย์มาตรา 45 มาตรา ๔๕ คณาจารย์ประจำในสถาบันมีตำแหน่งทางวิชาการดังนี้ (๑) ศาสตราจารย์ (๒) รองศาสตราจารย์ (๓) ผู้ช่วยศาสตราจารย์ (๔) อาจารย์ ศาสตราจารย์ รองศาสตราจารย์ และผู้ช่วยศาสตราจารย์ ต้องมีคุณวุฒิ ความสามารถทางการสอน และผลงานทางวิชาการตามกฎหมายว่าด้วยระเบียบข้าราชการครูและบุคลากรทางการศึกษา อาจารย์มาตรา 45 ต้องสำเร็จการศึกษาปริญญาหรือเทียบเท่าจากสถาบัน หรือสถาบันอุดมศึกษาอื่นที่สภาสถาบันรับรอง หรือมีความเชี่ยวชาญในสาขาวิชาที่มีการสอนในสถาบัน ศาสตราจารย์ จะได้ทรงพระกรุณาโปรดเกล้าฯ แต่งตั้งโดยคำแนะนำของสภาสถาบันมาตรา 46 มาตรา ๔๖ ศาสตราจารย์พิเศษ จะได้ทรงพระกรุณาโปรดเกล้าฯ แต่งตั้งจากผู้ซึ่งเป็นหรือเคยเป็นอาจารย์พิเศษในวิชาที่ผู้นั้นมีความชำนาญเป็นพิเศษ โดยคำแนะนำของสภาสถาบัน หลักเกณฑ์ในการแต่งตั้งและคุณสมบัติของศาสตราจารย์พิเศษให้เป็นไปตามข้อบังคับของสถาบันมาตรา 47 มาตรา ๔๗ สภาสถาบันอาจแต่งตั้งผู้มีคุณสมบัติเหมาะสมและมิได้เป็นคณาจารย์ประจำในสถาบันเป็นรองศาสตราจารย์พิเศษหรือผู้ช่วยศาสตราจารย์พิเศษได้ สถาบันอาจแต่งตั้งผู้ซึ่งมีคุณสมบัติเหมาะสมและมิได้เป็นคณาจารย์ประจำในสถาบันเป็นอาจารย์พิเศษได้มาตรา 47 โดยคำแนะนำของคณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ หลักเกณฑ์ วิธีการแต่งตั้ง และคุณสมบัติของรองศาสตราจารย์พิเศษ ผู้ช่วยศาสตราจารย์พิเศษ และอาจารย์พิเศษ ให้เป็นไปตามข้อบังคับของสถาบันมาตรา 48 มาตรา ๔๘ ให้ผู้ซึ่งเป็นศาสตราจารย์ ศาสตราจารย์พิเศษ รองศาสตราจารย์ รองศาสตราจารย์พิเศษ ผู้ช่วยศาสตราจารย์ หรือผู้ช่วยศาสตราจารย์พิเศษ มีสิทธิใช้ชื่อศาสตราจารย์ ศาสตราจารย์พิเศษ รองศาสตราจารย์ รองศาสตราจารย์พิเศษ ผู้ช่วยศาสตราจารย์ หรือผู้ช่วยศาสตราจารย์พิเศษ แล้วแต่กรณี เป็นคำนำหน้านามมาตรา 48 เพื่อแสดงวิทยฐานะได้ตลอดไป การใช้คำนำหน้านามตามความในวรรคหนึ่งให้ใช้อักษรย่อดังนี้ ศาสตราจารย์ใช้อักษรย่อศ. ศาสตราจารย์พิเศษใช้อักษรย่อศ.(พิเศษ) รองศาสตราจารย์ใช้อักษรย่อรศ. รองศาสตราจารย์พิเศษใช้อักษรย่อรศ.(พิเศษ) ผู้ช่วยศาสตราจารย์ใช้อักษรย่อผศ. ผู้ช่วยศาสตราจารย์พิเศษใช้อักษรย่อผศ.(พิเศษ)มาตรา 4 หมวด ๔ ปริญญาและเครื่องหมายวิทยฐานะมาตรา 49 มาตรา ๔๙ ปริญญามีสามชั้น คือ ปริญญาเอกเรียกว่าดุษฎีบัณฑิตใช้อักษรย่อ ด. ปริญญาโทเรียกว่ามหาบัณฑิตใช้อักษรย่อ ม. ปริญญาตรีเรียกว่าบัณฑิต ใช้อักษรย่อ บ. สถาบันมีอำนาจให้ปริญญาในสาขาวิชาที่มีการสอนในสถาบันได้ ปริญญาในสาขาวิชาใดจะเรียกชื่ออย่างไร และจะใช้อักษรย่อสำหรับสาขาวิชานั้นอย่างไรมาตรา 49 ให้ตราเป็นพระราชกฤษฎีกามาตรา 50 มาตรา ๕๐ สภาสถาบันอาจออกข้อบังคับให้ผู้สำเร็จการศึกษาชั้นปริญญาตรี ได้รับปริญญาตรีเกียรตินิยมอันดับหนึ่ง หรือปริญญาตรีเกียรตินิยมอันดับสองได้มาตรา 51 มาตรา ๕๑ สภาสถาบันอาจออกข้อบังคับกำหนดให้มีประกาศนียบัตรชั้นต่าง ๆ และอนุปริญญาได้ ดังนี้ (๑) ประกาศนียบัตรบัณฑิตชั้นสูง ออกให้แก่ผู้สำเร็จการศึกษาในสาขาวิชาใดสาขาวิชาหนึ่งภายหลังที่ได้รับปริญญาโทหรือเทียบเท่าแล้ว (๒) ประกาศนียบัตรบัณฑิตมาตรา 51 ออกให้แก่ผู้สำเร็จการศึกษาในสาขาวิชาใดสาขาวิชาหนึ่งภายหลังที่ได้รับปริญญาตรีแล้ว (๓) อนุปริญญา ออกให้แก่ผู้สำเร็จการศึกษาในสาขาตามหลักสูตรในสาขาวิชาใดสาขาวิชาหนึ่งก่อนถึงขั้นได้รับปริญญาตรี (๔) ประกาศนียบัตร ออกให้แก่ผู้สำเร็จการศึกษาเฉพาะวิชามาตรา 52 มาตรา ๕๒ สถาบันมีอำนาจให้ปริญญากิตติมศักดิ์แก่บุคคลซึ่งสภาสถาบันเห็นว่าทรงคุณวุฒิและคุณธรรมมีผลงานเป็นที่ประจักษ์และเป็นประโยชน์ต่อสังคมสมควรแก่ปริญญานั้น ๆแต่จะให้ปริญญาดังกล่าวแก่คณาจารย์ประจำ ผู้ดำรงตำแหน่งต่าง ๆ ในสถาบันนายกสภาสถาบัน หรือกรรมการสภาสถาบันในขณะดำรงตำแหน่งนั้นมิได้ ชั้นมาตรา 52 สาขาของปริญญากิตติมศักดิ์และหลักเกณฑ์การให้ปริญญากิตติมศักดิ์ ให้เป็นไปตามข้อบังคับของสถาบันมาตรา 53 มาตรา ๕๓ สถาบันอาจกำหนดให้มีครุยวิทยฐานะ และเข็มวิทยฐานะเป็นเครื่องหมายแสดงวิทยฐานะของผู้ได้รับปริญญา ประกาศนียบัตรบัณฑิต อนุปริญญา หรือประกาศนียบัตรได้ และอาจกำหนดให้มีครุยประจำตำแหน่งนายกสภาสถาบัน อุปนายกสภาสถาบัน กรรมการสภาสถาบัน และครุยประจำตำแหน่งคณาจารย์ของสถาบันได้ การกำหนดลักษณะ ชนิด ประเภทมาตรา 53 และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา ครุยวิทยฐานะ เข็มวิทยฐานะ และครุยประจำตำแหน่ง จะใช้ในโอกาสใด โดยมีเงื่อนไขอย่างใด ให้เป็นไปตามข้อบังคับของสถาบันมาตรา 54 มาตรา ๕๔ สภาสถาบันอาจออกข้อบังคับกำหนดให้มีตรา เครื่องหมาย หรือสัญลักษณ์ของสภาสถาบัน หรือตรา เครื่องหมาย หรือสัญลักษณ์ของสถาบันได้ โดยประกาศในราชกิจจานุเบกษา การใช้ตรา เครื่องหมาย หรือสัญลักษณ์ตามวรรคหนึ่งเพื่อการค้า หรือการใช้สิ่งดังกล่าวที่มิใช่เพื่อประโยชน์ของสถาบันหรือสภาสถาบันมาตรา 54 ต้องได้รับอนุญาตเป็นหนังสือจากสถาบันมาตรา 55 มาตรา ๕๕ สถาบันอาจกำหนดให้มีเครื่องแบบ เครื่องหมาย หรือเครื่องแต่งกายของนักศึกษาได้ โดยทำเป็นข้อบังคับของสถาบันและประกาศในราชกิจจานุเบกษามาตรา 5 หมวด ๕ บทกำหนดโทษมาตรา 56 มาตรา ๕๖ ผู้ใดใช้ครุยวิทยฐานะ เข็มวิทยฐานะ ครุยประจำตำแหน่ง เครื่องแบบ เครื่องหมายหรือเครื่องแต่งกายของนักศึกษา หรือสิ่งใดที่เลียนแบบสิ่งดังกล่าว โดยไม่มีสิทธิที่จะใช้หรือแสดงด้วยประการใด ๆ ว่าตนมีปริญญา ประกาศนียบัตรบัณฑิต อนุปริญญา ประกาศนียบัตร หรือมีตำแหน่งใดในสถาบันโดยที่ตนไม่มีสิทธิมาตรา 56 ถ้าได้กระทำเพื่อให้บุคคลอื่นเชื่อว่าตนมีสิทธิที่จะใช้หรือมีวิทยฐานะหรือตำแหน่งเช่นนั้น ต้องระวางโทษจำคุกไม่เกินหกเดือน หรือปรับไม่เกินห้าหมื่นบาท หรือทั้งจำทั้งปรับมาตรา 57 มาตรา ๕๗ ผู้ใด (๑) ปลอม หรือทำเลียนแบบซึ่งตรา เครื่องหมาย หรือสัญลักษณ์ของสถาบันหรือสภาสถาบันไม่ว่าจะทำเป็นสีใด หรือทำด้วยวิธีใด ๆ (๒) ใช้ตรา เครื่องหมาย หรือสัญลักษณ์ของสถาบันหรือสภาสถาบัน ปลอม หรือซึ่งทำเลียนแบบ หรือ (๓) ใช้ หรือทำให้ปรากฏซึ่งตรา เครื่องหมาย หรือสัญลักษณ์ของสถาบันหรือสภาสถาบันมาตรา 57 ที่วัตถุหรือสินค้าใด ๆ โดยฝ่าฝืนมาตรา ๕๔ วรรคสอง ต้องระวางโทษจำคุกไม่เกินหนึ่งปี หรือปรับไม่เกินหนึ่งแสนบาท หรือทั้งจำทั้งปรับ ถ้าผู้กระทำความผิดตาม (๑) เป็นผู้กระทำความผิดตาม (๒) ด้วย ให้ลงโทษตาม (๒) แต่กระทงเดียว ความผิดตาม (๓) เป็นความผิดอันยอมความได้บทเฉพาะกาลมาตรา 58 มาตรา ๕๘ ให้โอนบรรดากิจการ ทรัพย์สิน หนี้สิน ข้าราชการ ลูกจ้าง เงินงบประมาณ ในส่วนของสถานศึกษาในสังกัดสถาบันพัฒนาบุคลากร สำนักงานพัฒนาการกีฬาและนันทนาการ กระทรวงการท่องเที่ยวและกีฬา มาเป็นของสถาบันการพลศึกษา กระทรวงการท่องเที่ยวและกีฬามาตรา 58 ในระยะเริ่มแรกให้ข้าราชการซึ่งโอนมาเป็นข้าราชการของสถาบันการพลศึกษาตามวรรคหนึ่ง ยังคงดำรงตำแหน่งเดิม และรับเงินเดือนรวมทั้งสิทธิประโยชน์ไม่น้อยกว่าเดิมต่อไปจนกว่าจะได้รับแต่งตั้งให้ดำรงตำแหน่งตามกฎหมายว่าด้วยระเบียบข้าราชการครูและบุคลากรทางการศึกษามาตรา 59 มาตรา ๕๙ ในระยะเริ่มแรกให้สภาสถาบันประกอบด้วย (๑) ปลัดกระทรวงการท่องเที่ยวและกีฬา เป็นนายกสภาสถาบัน (๒) ผู้อำนวยการสำนักงานพัฒนาการกีฬาและนันทนาการ เป็นอุปนายกสภาสถาบัน (๓) ผู้อำนวยการวิทยาลัยพลศึกษาจำนวนสามคน และผู้อำนวยการโรงเรียนกีฬาหนึ่งคน ซึ่งนายกสภาสถาบันแต่งตั้ง เป็นกรรมการสภาสถาบัน (๔)มาตรา 59 ผู้แทนสถาบันอุดมศึกษาจำนวนสี่คน และผู้ที่มีความรู้ความสามารถทางด้านการพลศึกษา กีฬา และนันทนาการ จำนวนสี่คน ซึ่งแต่งตั้งโดยนายกสภาสถาบัน เป็นกรรมการสภาสถาบัน (๕) รองผู้อำนวยการสำนักงานพัฒนาการกีฬาและนันทนาการ ซึ่งนายกสภาสถาบันแต่งตั้งตามคำแนะนำของอุปนายกสภาสถาบัน เป็นกรรมการและเลขานุการมาตรา 59 ให้สภาสถาบันตามวรรคหนึ่งปฏิบัติหน้าที่ไปจนกว่าจะได้ทรงพระกรุณาโปรดเกล้าฯ แต่งตั้งนายกสภาสถาบัน อธิการบดี และกรรมการสภาสถาบันผู้ทรงคุณวุฒิ และได้มีการเลือกหรือได้มีการแต่งตั้งกรรมการสภาสถาบันตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับมาตรา 60 มาตรา ๖๐ ให้ผู้อำนวยการสำนักงานพัฒนาการกีฬาและนันทนาการปฏิบัติหน้าที่อธิการบดีตามพระราชบัญญัตินี้ จนกว่าจะได้ทรงพระกรุณาโปรดเกล้าฯ แต่งตั้งอธิการบดี ซึ่งต้องไม่เกินหนึ่งร้อยแปดสิบวันนับตั้งแต่วันที่พระราชบัญญัตินี้ใช้บังคับมาตรา 60 และให้ผู้ดำรงตำแหน่งผู้อำนวยการวิทยาลัยพลศึกษาอยู่ในวันที่พระราชบัญญัตินี้ใช้บังคับ ปฏิบัติหน้าที่รองอธิการบดีประจำวิทยาเขตตามพระราชบัญญัตินี้ จนกว่าจะมีการแต่งตั้งรองอธิการบดีประจำวิทยาเขต ซึ่งต้องไม่เกินหนึ่งร้อยแปดสิบวันนับตั้งแต่วันที่พระราชบัญญัตินี้ใช้บังคับมาตรา 61 มาตรา ๖๑ ให้ผู้ดำรงตำแหน่งผู้ช่วยผู้อำนวยการวิทยาลัยพลศึกษาอยู่ในวันที่พระราชบัญญัตินี้ใช้บังคับ ปฏิบัติหน้าที่ผู้ช่วยอธิการบดีประจำวิทยาเขตตามพระราชบัญญัตินี้ จนกว่าจะได้มีการแต่งตั้งผู้ช่วยอธิการบดีประจำวิทยาเขตตามพระราชบัญญัตินี้มาตรา 61 ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับมาตรา 62 มาตรา ๖๒ ให้ผู้อำนวยการสำนักงานพัฒนาการกีฬาและนันทนาการซึ่งปฏิบัติหน้าที่อธิการบดีตามมาตรา ๖๐ พิจารณาแต่งตั้งคณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ รองคณบดีหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ ทั้งนี้ โดยความเห็นชอบจากสภาสถาบันมาตรา 62 ให้คณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ รองคณบดีหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะตามวรรคหนึ่ง ดำรงตำแหน่งต่อไปจนกว่าจะได้แต่งตั้งคณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะมาตรา 62 และรองคณบดีหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับมาตรา 63 มาตรา ๖๓ ให้ผู้ดำรงตำแหน่งผู้อำนวยการ อาจารย์ใหญ่ ผู้ช่วยผู้อำนวยการ และผู้ช่วยอาจารย์ใหญ่โรงเรียนกีฬาอยู่ในวันที่พระราชบัญญัตินี้ใช้บังคับ เป็นหัวหน้าหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้มาตรา 64 มาตรา ๖๔ ในระหว่างที่ยังมิได้ตราพระราชกฤษฎีกา หรือออกประกาศกระทรวง ระเบียบหรือข้อบังคับของสถาบัน เพื่อปฏิบัติการตามพระราชบัญญัตินี้ ให้นำพระราชกฤษฎีกา ประกาศกระทรวงศึกษาธิการ ประกาศกระทรวงการท่องเที่ยวและกีฬา ระเบียบหรือข้อบังคับของกรมพลศึกษา ระเบียบหรือข้อบังคับของสำนักงานพัฒนาการกีฬาและนันทนาการมาตรา 64 ระเบียบหรือข้อบังคับของวิทยาลัยพลศึกษา และระเบียบหรือข้อบังคับของโรงเรียนกีฬา ที่ใช้อยู่ในวันที่พระราชบัญญัตินี้ใช้บังคับมาใช้บังคับโดยอนุโลมผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่กฎหมายว่าด้วยการศึกษาแห่งชาติกำหนดให้จัดการศึกษาระดับอุดมศึกษาในมหาวิทยาลัย สถาบัน วิทยาลัย หรือหน่วยงานที่เรียกชื่ออย่างอื่น และให้สถานศึกษาของรัฐที่จัดการศึกษาระดับปริญญาเป็นนิติบุคคล สามารถดำเนินกิจการได้โดยอิสระพัฒนาระบบบริหารและการจัดการที่เป็นของตนเอง มีความคล่องตัว มีเสรีภาพทางวิชาการ และอยู่ภายใต้การกำกับดูแลของสภาสถานศึกษาตามกฎหมายว่าด้วยการจัดตั้งสถานศึกษานั้น ๆ และเพื่อเป็นการส่งเสริมคุณภาพและมาตรฐานของเด็ก เยาวชนและประชาชนให้มีสุขภาพพลานามัยสมบูรณ์ เป็นคนดี มีความรู้ความสามารถ มีระเบียบวินัยสร้างสังคมแห่งการเรียนรู้ จำเป็นต้องส่งเสริมการศึกษาวิชาการและวิชาชีพชั้นสูงแก่บุคลากรทางด้านพลศึกษา การกีฬา วิทยาศาสตร์การกีฬา วิทยาศาสตร์สุขภาพ นันทนาการ และวิชาการต่าง ๆ ที่เกี่ยวข้อง ตลอดจนส่งเสริมการวิจัย การให้บริการชุมชน การใช้และพัฒนาเทคโนโลยี การจัดการศึกษาแก่ผู้ที่มีความสามารถพิเศษทางกีฬานันทนาการ และผู้ที่มีความบกพร่องทางร่างกาย รวมถึงการทะนุบำรุงศิลปะ วัฒนธรรม การละเล่นพื้นบ้าน และกีฬาไทย สมควรจัดตั้งสถาบันการพลศึกษา สังกัดกระทรวงการท่องเที่ยวและกีฬา จึงจำเป็นต้องตราพระราชบัญญัตินี้มาตรา 32/1 มาตรา ๓๒/๑ รองอธิการบดีและรองอธิการบดีประจำวิทยาเขต ให้สภาสถาบันแต่งตั้งจากผู้มีคุณสมบัติตามมาตรา ๓๓ โดยคำแนะนำของอธิการบดี ให้นำความในมาตรา ๓๒ มาใช้บังคับแก่การพ้นจากตำแหน่งก่อนครบวาระของรองอธิการบดีและรองอธิการบดีประจำวิทยาเขตโดยอนุโลม เมื่ออธิการบดีพ้นจากตำแหน่ง ให้รองอธิการบดีมาตรา 32/1 รองอธิการบดีประจำวิทยาเขต ผู้ช่วยอธิการบดี และผู้ช่วยอธิการบดีประจำวิทยาเขต พ้นจากตำแหน่งด้วยมาตรา 32/2 มาตรา ๓๒/๒ ผู้ช่วยอธิการบดี ให้อธิการบดีแต่งตั้งจากผู้มีคุณสมบัติตามมาตรา ๓๔ ผู้ช่วยอธิการบดีประจำวิทยาเขต ให้อธิการบดีแต่งตั้งจากคณาจารย์ประจำวิทยาเขตผู้มีคุณสมบัติตามมาตรา ๓๔ โดยคำแนะนำของรองอธิการบดีประจำวิทยาเขตนั้น นอกจากการพ้นจากตำแหน่งตามวรรคหนึ่ง ผู้ช่วยอธิการบดีมาตรา 32/2 และผู้ช่วยอธิการบดีประจำวิทยาเขต พ้นจากตำแหน่งเมื่อ (๑) ตาย (๒) ลาออก (๓) อธิการบดีให้ออกเพราะมีความประพฤติเสื่อมเสีย บกพร่องต่อหน้าที่ หรือหย่อนความสามารถ เมื่อรองอธิการบดีประจำวิทยาเขตพ้นจากตำแหน่ง ให้ผู้ช่วยอธิการบดีประจำวิทยาเขตนั้นพ้นจากตำแหน่งด้วยมาตรา 38/1 มาตรา ๓๘/๑ ในสำนักงานอธิการบดี ให้มีผู้อำนวยการสำนักงานอธิการบดีเป็นผู้บังคับบัญชาและรับผิดชอบงานของสำนักงานอธิการบดีและให้มีรองผู้อำนวยการสำนักงานอธิการบดีคนหนึ่ง เพื่อช่วยปฏิบัติงานตามที่ผู้อำนวยการสำนักงานอธิการบดีมอบหมายก็ได้มาตรา 38/1 คุณสมบัติและหลักเกณฑ์การแต่งตั้งผู้อำนวยการสำนักงานอธิการบดีและรองผู้อำนวยการสำนักงานอธิการบดี ให้เป็นไปตามข้อบังคับของสถาบันมาตรา 38/2 มาตรา ๓๘/๒ ในโรงเรียนกีฬา ให้มีผู้อำนวยการเป็นผู้บังคับบัญชาและรับผิดชอบงานของโรงเรียนกีฬา ในโรงเรียนกีฬา ให้มีรองผู้อำนวยการโรงเรียนกีฬาคนหนึ่งหรือหลายคน เพื่อช่วยปฏิบัติงานตามที่ผู้อำนวยการโรงเรียนกีฬามอบหมายก็ได้มาตรา ฉบับที่ 2 พระราชบัญญัติสถาบันการพลศึกษา (ฉบับที่ ๒) พ.ศ. ๒๕๕๕มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 23 มาตรา ๒๓ ให้สภาสถาบันตามพระราชบัญญัติสถาบันการพลศึกษา พ.ศ. ๒๕๔๘ อยู่ในวันก่อนวันที่พระราชบัญญัตินี้ใช้บังคับ ปฏิบัติหน้าที่ต่อไปจนกว่าจะมีการแต่งตั้งสภาสถาบันตามพระราชบัญญัตินี้ ทั้งนี้ ต้องไม่เกินหนึ่งปีนับแต่วันที่พระราชบัญญัตินี้ใช้บังคับ ให้สภาวิชาการตามพระราชบัญญัติสถาบันการพลศึกษา พ.ศ. ๒๕๔๘มาตรา 23 อยู่ในวันก่อนวันที่พระราชบัญญัตินี้ใช้บังคับ ปฏิบัติหน้าที่ต่อไปจนกว่าจะมีการแต่งตั้งสภาวิชาการตามพระราชบัญญัตินี้ ทั้งนี้ ต้องไม่เกินหนึ่งปีนับแต่วันที่พระราชบัญญัตินี้ใช้บังคับมาตรา 24 มาตรา ๒๔ ให้ผู้ดำรงตำแหน่งอธิการบดี รองอธิการบดีประจำวิทยาเขต คณบดี และผู้อำนวยการสำนักงานอธิการบดีตามพระราชบัญญัติสถาบันการพลศึกษา พ.ศ. ๒๕๔๘ อยู่ในวันก่อนวันที่พระราชบัญญัตินี้ใช้บังคับดำรงตำแหน่งต่อไปจนกว่าจะครบวาระหรือได้รับการแต่งตั้งให้ดำรงตำแหน่งใหม่ตามพระราชบัญญัตินี้มาตรา 24 ให้ผู้ดำรงตำแหน่งรองหรือผู้ช่วยของผู้ดำรงตำแหน่งตามวรรคหนึ่งอยู่ในวันก่อนวันที่พระราชบัญญัตินี้ใช้บังคับดำรงตำแหน่งต่อไปจนกว่าผู้ดำรงตำแหน่งตามวรรคหนึ่งจะพ้นจากตำแหน่งมาตรา 25 มาตรา ๒๕ เพื่อประโยชน์ในการบริหารงานของโรงเรียนกีฬา ให้ผู้ดำรงตำแหน่งผู้อำนวยการโรงเรียนกีฬา และรองผู้อำนวยการโรงเรียนกีฬาตามพระราชบัญญัติสถาบันการพลศึกษา พ.ศ. ๒๕๔๘ อยู่ในวันก่อนวันที่พระราชบัญญัตินี้ใช้บังคับดำรงตำแหน่งต่อไปจนกว่าจะครบวาระหรือได้รับการแต่งตั้งให้ดำรงตำแหน่งใหม่ตามพระราชบัญญัตินี้มาตรา 26 มาตรา ๒๖ ให้รัฐมนตรีว่าการกระทรวงการท่องเที่ยวและกีฬารักษาการตามพระราชบัญญัตินี้หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ปัจจุบันการศึกษาด้านการกีฬามีการพัฒนาองค์ความรู้ในระดับที่สูงขึ้น สถาบันการพลศึกษาซึ่งเป็นสถาบันที่จัดการศึกษาด้านกีฬาโดยตรง มีความพร้อมทางด้านบุคลากรและสถานที่ จึงเห็นควรกำหนดให้สถาบันมีอำนาจจัดการศึกษาในระดับปริญญาโทและปริญญาเอกได้เพื่อเป็นการขยายโอกาสทางการศึกษา ประกอบกับสมควรปรับปรุงโครงสร้างของสถาบัน ระบบการบริหารงานบุคคลและการบริหารงบประมาณ เพื่อให้เกิดความคล่องตัวและมีประสิทธิภาพ จึงจำเป็นต้องตราพระราชบัญญัตินี้